ddrg/super_eurlex huggingface dataset:
SL Uradni list Evropske unije C 1/8

SODBA SODIŠČA

z dne 20. julija 2017

v zadevi E-11/16

Mobil Betriebskrankenkasse proti Tryg Forsikring, ki ga podpira Norveški urad za avtomobilsko zavarovanje (Trafikkforsikringsforeningen)

(Člen 93 Uredbe (EGS) št. 1408/71 – Uredba (ES) št. 883/2004 – Pravice nosilcev, ki so odgovorni za dajatve, proti odgovornim tretjim osebam – Prevzem in neposredne pravice)

(2018/C 1/10)

V zadevi E-11/16, Mobil Betriebskrankenkasse proti Tryg Forsikring, ki ga podpira Norveški urad za avtomobilsko zavarovanje (Trafikkforsikringsforeningen) – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo Okrožno sodišče v Oslu (Oslo tingrett) v zvezi z razlago člena 85(1) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti – je Sodišče Efte v sestavi: predsednik Carl Baudenbacher ter sodnika Per Christiansen (sodnik poročevalec) in Benedikt Bogason (ad hoc sodnik), 20. julija 2017 izdalo sodbo, katere izrek se glasi:

1. Kadar ima nosilec, ki je odgovoren za dajatev, v skladu z zakonodajo, ki jo izvaja, prevzeto ali neposredno pravico proti tretji osebi, ki je odgovorna za poškodbo, povzročeno v drugi državi EGP, člen 93(1) Uredbe (EGS) št. 1408/71 zahteva, da druge države EGP priznajo takšne pravice, kakor so določene v skladu z zakonodajo države EGP, ki velja za navedenega nosilca.

2. Vendar ta prevzeta ali neposredna pravica ne sme presegati pravic, ki jih ima oškodovanec do tretje osebe, odgovorne za poškodbo, v skladu z nacionalnim pravom države EGP, v kateri je do poškodbe prišlo, vključno s pravili mednarodnega zasebnega prava, ki se morebiti uporabljajo.
SL Uradni list Evropske unije C 18/26

SODBA SODIŠČA

z dne 1. februarja 2016

v zadevi E-20/15

Nadzorni organ Efte proti Islandiji

(Neizpolnitev obveznosti države EGP/Efte – Neizvajanje – Direktiva 2013/10/EU o spremembi Direktive 75/324/EGS o aerosolnih razpršilnikih)

(2017/C 18/10)

V zadevi E-20/15, Nadzorni organ Efte proti Islandiji – katere predmet je ZAHTEVEK za ugotovitev, da Islandija s tem, ko v predpisanem roku ni sprejela potrebnih ukrepov za izvajanje akta iz točke 1 poglavja VIII Priloge II k Sporazumu o Evropskem gospodarskem prostoru (Direktiva Komisije 2013/10/EU z dne 19. marca 2013 o spremembi Direktive Sveta 75/324/EGS o približevanju zakonodaje držav članic o aerosolnih razpršilnikih za prilagoditev njenih določb o označevanju Uredbi (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi), kakor je bil navedenemu sporazumu prilagojen s Protokolom št. 1, ni izpolnila svojih obveznosti iz člena 3 navedenega akta in člena 7 Sporazuma EGP – je Sodišče Efte v sestavi: predsednik Carl Baudenbacher ter sodnika Per Christiansen (sodnik poročevalec) in Páll Hreinsson, 1. februarja 2016 izdalo sodbo,

katere izrek se glasi:

1. Islandija s tem, ko v predpisanem roku ni sprejela potrebnih ukrepov za izvajanje akta iz točke 1 poglavja VIII Priloge II k Sporazumu o Evropskem gospodarskem prostoru (Direktiva Komisije 2013/10/EU z dne 19. marca 2013 o spremembi Direktive Sveta 75/324/EGS o približevanju zakonodaje držav članic o aerosolnih razpršilnikih za prilagoditev njenih določb o označevanju Uredbi (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi), kakor je bil navedenemu sporazumu prilagojen s Protokolom št. 1, ni izpolnila svojih obveznosti iz člena 3 navedenega akta in člena 7 Sporazuma EGP.
SL Uradni list Evropske unije C 108/14

SODBA SODIŠČA

z dne 29. julija 2016

v zadevi E-31/15

Nadzorni organ Efte proti Islandiji

(Država Efte ni izpolnila svojih obveznosti – Neizpolnitev obveznosti prenosa v nacionalno zakonodajo – Direktiva 2011/77/EU o spremembi Direktive 2006/116/ES o trajanju varstva avtorske pravice in določenih sorodnih pravic)

(2017/C 108/12)

V zadevi E-31/15, Nadzorni organ Efte proti Islandiji – katere predmet je ZAHTEVEK za ugotovitev, da Islandija ni izpolnila svojih obveznosti v skladu z aktom iz alineje v točki 9f Priloge XVII k Sporazumu o Evropskem gospodarskem prostoru (Direktiva 2011/77/EU Evropskega parlamenta in Sveta z dne 27. septembra 2011 o spremembi Direktive 2006/116/ES o trajanju varstva avtorske pravice in določenih sorodnih pravic), kakor je bil navedenemu sporazumu prilagojen s Protokolom št. 1 k Sporazumu EGP, in v skladu s členom 7 Sporazuma s tem, ko v predpisanem roku ni sprejela vseh potrebnih ukrepov za izvajanje akta oziroma ker v vsakem primeru o tem ni obvestila Nadzornega organa Efte – je Sodišče Efte v sestavi: predsednik Carl Baudenbacher ter sodnika Per Christiansen (sodnik poročevalec) in Páll Hreinsson, 29. julija 2016 izdalo sodbo,

katere izrek se glasi:

1. Islandija ni izpolnila svojih obveznosti v skladu z aktom iz alineje v točki 9f Priloge XVII k Sporazumu o Evropskem gospodarskem prostoru (Direktiva 2011/77/EU Evropskega parlamenta in Sveta z dne 27. septembra 2011 o spremembi Direktive 2006/116/ES o trajanju varstva avtorske pravice in določenih sorodnih pravic), kakor je bil navedenemu sporazumu prilagojen s Protokolom št. 1, in v skladu s členom 7 Sporazuma s tem, ko v predpisanem roku ni sprejela vseh potrebnih ukrepov za izvajanje akta.
1.

Kraljevina Norveška s tem, ko je ohranila v veljavi drugi odstavek člena 20-1 in člen 22-3 zakona o načrtovanju in gradnji v povezavi s členi 9-1 do 9-4 in 11-1 gradbene uredbe, ki od podjetij, ki izvajajo gradbena dela, zahtevajo, da pred začetkom opravljanja dejavnosti od lokalnih skupnosti pridobijo dovoljenje, ni izpolnila svojih obveznosti iz člena 16 akta iz točke 1 Priloge X k Sporazumu EGP (Direktiva 2006/123/ES Evropskega parlamenta in Sveta z dne 12. decembra 2006 o storitvah na notranjem trgu).
SL Uradni list Evropske unije C 131/8

SODBA SODIŠČA

z dne 24. septembra 2014

v zadevi E-5/14

Nadzorni organ Efte proti Islandiji

(Država EGP ni izpolnila svojih obveznosti – Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv)

(2015/C 131/08)

V zadevi E-5/14, Nadzorni organ Efte proti Islandiji – katere predmet je ZAHTEVEK za ugotovitev, da Islandija, ker v predpisanem roku ni sprejela ali uradno obvestila Nadzornega organa Efte o sprejetju potrebnih ukrepov za izvajanje akta iz točke 32ff poglavja V Priloge XX k Sporazumu o Evropskem gospodarskem prostoru (v nadaljnjem besedilu: Sporazum EGP), in sicer Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv, kakor je bil navedenemu sporazumu prilagojen s Protokolom št. 1 k Sporazumu EGP, ni izpolnila svojih obveznosti iz člena 40 Direktive in člena 7 Sporazuma EGP – je Sodišče Efte v sestavi: predsednik Carl Baudenbacher, sodnik Per Christiansen in sodnik poročevalec Páll Hreinsson, 24. septembra 2014 izdalo sodbo,

katere izrek se glasi:

1. Islandija s tem, ko v predpisanem roku ni sprejela potrebnih ukrepov za izvajanje akta iz točke 32ff poglavja V Priloge XX k Sporazumu o Evropskem gospodarskem prostoru (Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv), kakor je bil navedenemu sporazumu prilagojen s Protokolom št. 1 k Sporazumu EGP, ni izpolnila svojih obveznosti iz člena 40 navedenega akta in člena 7 Sporazuma EGP.
SL Uradni list Evropske unije C 201/8

SODBA SODIŠČA

z dne 28. januarja 2015

v zadevi E-14/14

Nadzorni organ Efte proti Islandiji

(Pogodbenica ni izpolnila svojih obveznosti – Neizvajanje – Direktiva 2009/48/ES o varnosti igrač)

(2015/C 201/08)

V zadevi E-14/14, Nadzorni organ Efte proti Islandiji – katere predmet je ZAHTEVEK za ugotovitev, da Islandija s tem, ko v predpisanem roku ni sprejela potrebnih ukrepov za izvajanje akta iz točke 1a poglavja XXIII Priloge II k Sporazumu o Evropskem gospodarskem prostoru (Direktiva 2009/48/ES Evropskega parlamenta in Sveta z dne 18. junija 2009 o varnosti igrač), kakor je bil navedenemu sporazumu prilagojen s Protokolom št. 1 k Sporazumu EGP in Sklepom Skupnega odbora št. 127/2012 z dne 13. julija 2012, in/ali o sprejetju teh ukrepov ni uradno obvestila Nadzornega organa Efte, ni izpolnila svojih obveznosti iz navedenega akta in člena 7 Sporazuma EGP – je Sodišče Efte v sestavi: predsednik Carl Baudenbacher ter sodnika Per Christiansen in Páll Hreinsson (sodnik poročevalec), 28. januarja 2015 izdalo sodbo,

katere izrek se glasi:

1. Islandija s tem, ko v predpisanem roku ni sprejela potrebnih ukrepov za izvajanje akta iz točke 1a poglavja XXIII Priloge II k Sporazumu o Evropskem gospodarskem prostoru (Direktiva 2009/48/ES Evropskega parlamenta in Sveta z dne 18. junija 2009 o varnosti igrač), kakor je bil navedenemu sporazumu prilagojen s Protokolom št. 1 k Sporazumu EGP in Sklepom Skupnega odbora št. 127/2012 z dne 13. julija 2012, ni izpolnila svojih obveznosti iz navedenega akta in člena 7 Sporazuma EGP.
SL Uradni list Evropske unije C 122/5

SODBA SODIŠČA

z dne 24. septembra 2014

v zadevi E-7/14

Nadzorni organ Efte proti Kraljevini Norveški

(Država EGP ni izpolnila svojih obveznosti – Svoboda opravljanja storitev – Člen 36 Sporazuma EGP – Celotni znesek davka ob registraciji zakupljenih motornih vozil, ki jih osebe s prebivališčem na Norveškem začasno uvozijo na Norveško)

(2015/C 122/06)

V zadevi E-7/14, Nadzorni organ Efte proti Kraljevini Norveški – katere predmet je ZAHTEVEK za ugotovitev, da Kraljevina Norveška s tem, ko je ohranila v veljavi nacionalne določbe, na podlagi katerih je treba plačati celoten znesek davka ob registraciji zakupljenih motornih vozil, ki so registrirana v tujini in jih osebe s prebivališčem na Norveškem začasno uvozijo na Norveško, pri čemer nimajo pravice do kakršne koli davčne oprostitve ali povračila, če vozilo ni namenjeno stalni uporabi pretežno na Norveškem niti se dejansko ne uporablja na ta način, ni izpolnila svojih obveznosti iz člena 36 Sporazuma EGP – je Sodišče Efte v sestavi: predsednik Carl Baudenbacher, sodnik Per Christiansen in sodnik poročevalec Páll Hreinsson 24. septembra 2014 izdalo sodbo,

katere izrek se glasi:

1. Kraljevina Norveška s tem, ko je ohranila v veljavi nacionalne določbe, na podlagi katerih je treba plačati celoten znesek davka ob registraciji zakupljenih motornih vozil, ki so registrirana v tujini in jih osebe s prebivališčem na Norveškem začasno uvozijo na Norveško, pri čemer nimajo pravice do kakršne koli davčne oprostitve ali povračila, če vozilo ni namenjeno stalni uporabi pretežno na Norveškem niti se dejansko ne uporablja na ta način, ni izpolnila svojih obveznosti iz člena 36 Sporazuma EGP.
SL Uradni list Evropske unije C 183/7

SODBA SODIŠČA

z dne 24. novembra 2014

v zadevi E-27/13 –

Sævar Jón Gunnarsson proti Landsbankinn hf.

(Indeksacija posojil – Direktiva 87/102/EGS – Potrošniške kreditne pogodbe – Direktiva 93/13/EGS – Nedovoljeni pogoji – Obvezni pogoji)

(2015/C 183/08)

V zadevi E-27/13, Sævar Jón Gunnarsson proti Landsbankinn hf. – katere predmet je ZAHTEVEK, ki ga je pri Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča vložilo Okrožno sodišče v Reykjavíku (Héraðsdómur Reykjavíkur) v zvezi z razlago Direktive Sveta 87/102/EGS z dne 22. decembra 1986 o potrošniških kreditih in Direktive Sveta 93/13/EGS z dne 5. aprila 1993 o nedovoljenih pogojih v potrošniških pogodbah – je Sodišče Efte v sestavi: predsednik in sodnik poročevalec Carl Baudenbacher ter sodnika Per Christiansen in Páll Hreinsson 24. novembra 2014 izdalo sodbo, katere izrek se glasi:

1. Če je kreditna pogodba vezana na indeks cen življenjskih potrebščin, izračun skupnih stroškov kredita in letne obrestne mere na podlagi inflacije v višini 0 % ni združljiv z Direktivo 87/102/EGS, če je znano, da stopnja inflacije v času kreditne pogodbe ni 0 %. Nacionalno sodišče mora ob upoštevanju vseh okoliščin primera oceniti pravne posledice takih napačnih informacij in pravna sredstva zanje, pod pogojem da raven varstva, ki jo zagotavlja Direktiva 87/102/EGS, kakor jo razlaga Sodišče, ni ogrožena. V primeru, da predložitveno sodišče meni, da za pogodbene pogoje v zvezi z indeksacijo odplačila obrokov zadevnega potrošniškega posojila niso obvezni predpisi ali zakoni v smislu člena 1(2) Direktive 93/13/EGS, so odgovori na naslednja vprašanja sledeči:

2. Direktiva 93/13/EGS na splošno ne prepoveduje pogodbenih pogojev v zvezi z indeksacijo posojil v pogodbah med ponudnikom in potrošnikom. Predložitveno sodišče mora oceniti, ali je zadevni pogoj nedovoljen. Pri oceni mora upoštevati razlago, ki jo je za pojem „nedovoljeni pogoj“ podalo Sodišče Efte.

3. Direktiva 93/13/EGS ne omejuje diskrecijske pravice države EGP, da z zakoni ali drugimi predpisi določi dejavnike, ki bi lahko povzročili spremembe vnaprej določenega indeksa, kot je islandski indeks cen življenjskih potrebščin, in metode za merjenje navedenih sprememb, če so v pogodbi izrecno opisane.

4. O tem, ali je bil posamezen pogodbeni pogoj dogovorjen posamično v smislu člena 3 Direktive 93/13/EGS, odloči pristojno nacionalno sodišče.

5. Pristojno nacionalno sodišče odloči tudi, ali je treba šteti, da je bil pogodbeni pogoj v zvezi z indeksacijo odplačila obrokov posojila izrecno in razumljivo opisan potrošniku. Pri takšni oceni je treba upoštevati natančno ubeseditev zadevnih pogodbenih pogojev in vse druge relevantne okoliščine, vključno z okoliščinami iz točk (a) in (b) četrtega vprašanja, ki ga je zastavilo nacionalno sodišče, pa tudi določbe nacionalne zakonodaje na področju indeksiranja cen.
SL Uradni list Evropske unije C 270/7

SODBA SODIŠČA

z dne 25. marca 2013

v zadevi E-10/12

Yngvi Harðarson proti Askar Capital hf.

(Direktiva 91/533/EGS – Obveznost obveščanja zaposlenih – Spremembe pisne pogodbo o zaposlitvi – Učinek neobveščanja o spremembah)

2013/C 270/05

V zadevi št. E-10/12 Yngvi Harðarson proti Askar Capital hf. – ZAHTEVEK za svetovalno mnenje Sodišča Efte na podlagi člena 34 Sporazuma med državami Efte o ustanovitvi nadzornega organa in sodišča, ki ga vlaga okrožno sodišče v Reykjavíku (Héraðsdómur Reykjavíkur) v zvezi z razlago Direktive Sveta 91/533/EGS z dne 14. oktobra 1991 o obveznosti delodajalca, da zaposlene obvesti o pogojih, ki se nanašajo na pogodbo o zaposlitvi ali delovno razmerje – je Sodišče v sestavi: Carl Baudenbacher, predsednik, Per Christiansen (sodnik poročevalec) in Páll Hreinsson, sodnika, 25. marca 2013 izdalo sodbo, katere izrek se glasi:

Direktivo Sveta 91/533/EGS z dne 14. oktobra 1991 o obveznosti delodajalca, da zaposlene obvesti o pogojih, ki se nanašajo na pogodbo o zaposlitvi ali delovno razmerje, je treba razlagati tako, da nadomestila zaposlenemu ni treba oceniti na podlagi pisne pogodbe o zaposlitvi, če zaposlenemu niso bili izročeni nikakršni pisni dokumenti o začasnih ali stalnih spremembah, ki so bile morda vnešene v bistvene sestavine pogodbe o zaposlitvi ali delovnem razmerju med strankama, v rokih, določenih v členu 5 Direktive. To velja tudi v okviru stečajnega postopka ali primerljive delitve družbe z omejeno odgovornostjo.
SL Uradni list Evropske unije C 372/17

SODBA SODIŠČA

z dne 11. septembra 2013

v zadevi E-6/12

Nadzorni organ Efte proti Kraljevini Norveški

(Neizpolnitev obveznosti države EGP/Efte – Uredba (EGS) št. 1408/71 – Uredba (EGS) št. 574/72 – Socialna varnost delavcev migrantov)

(2013/C 372/06)

V zadevi E-6/12, Nadzorni organ Efte proti Kraljevini Norveški – VLOGA za ugotovitveno odločbo, da zaradi ohranitve uveljavljene upravne prakse, v skladu s katero se ne ugotavlja, ali starš, ki živi na Norveškem in je ločen od drugega starša, pretežno vzdržuje otroka, ki živi z drugim staršem zunaj Norveške, Kraljevina Norveška krši drugi stavek člena 1(f)(i) v povezavi s členom 76 akta iz točke 1 Priloge VI k Sporazumu o Evropskem gospodarskem prostoru (Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, kakor je bila spremenjena), kakor je bil prilagojen Sporazumu o EGP s Protokolom 1 k Sporazumu, je Sodišče v sestavi Carl Baudenbacher, predsednik, ter sodnika Per Christiansen in Páll Hreinsson (sodnik poročevalec), 11. septembra 2013 izdalo sodbo, katere izrek se glasi:

Sodišče:

1. ugotavlja, da z ohranitvijo uveljavljene upravne prakse, v skladu s katero se ne ugotavlja, ali starš, ki živi na Norveškem in je ločen od drugega starša, pretežno vzdržuje otroka, ki živi skupaj z drugim staršem zunaj Norveške, Kraljevina Norveška krši drugi stavek člena 1(f)(i) akta iz točke 1 Priloge VI k Sporazumu o Evropskem gospodarskem prostoru (Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, kakor je bila spremenjena), kakor je bil prilagojen Sporazumu o EGP s Protokolom 1 k Sporazumu;

2. druge tožbene zahtevke zavrne; ter
—

Poleg tega lahko država EGP začasno prekliče ali odvzame dovoljenje za opravljanje zdravniškega poklica na podlagi informacij o osebni poklicni usposobljenosti zdravnika migranta v zvezi z drugimi poklicnimi kvalifikacijami poleg znanja jezika, kot v tem primeru, samo če so take zahteve objektivno utemeljene in sorazmerne z uresničevanjem cilja v smislu varovanja javnega zdravja in če bi enake informacije prav tako povzročile, da bi se dovoljenje začasno preklicalo ali odvzelo zdravniku iz te države. Če pristojni organi razpolagajo s takimi razlogi za začasni preklic ali odvzem v času ocenjevanja, se lahko izdaja dovoljenja zavrne.
1.

Člen 1(1) Direktive 94/19/ES Evropskega parlamenta in Sveta o sistemih zajamčenih vlog je treba razlagati tako, da se sredstva, ki jih posojilna kreditna institucija dodeli drugi kreditni instituciji, ki si je sredstva izposodila, in jih mora ta vrniti na vnaprej določen datum, skupaj z obrestmi, o katerih sta se še posebej izpogajali, obravnavajo kot vloga v smislu te določbe. To velja tudi, če sredstva niso usmerjena na poseben račun na ime posojilne kreditne institucije in kreditna institucija, ki si je sredstva izposodila, ne izda nobenih posebnih dokumentov, ki bi potrjevali prejetje sredstev, ter islandskemu jamstvenemu skladu vlagateljev in investitorjev ne plača premij v zvezi s sredstvi, prav tako pa teh sredstev ne vknjiži kot vlogo. Vendar pa taka sredstva, prenesena iz ene kreditne institucije v drugo na podlagi posojilne pogodbe, pomenijo vloge, ki niso krite z jamstvenimi sistemi, določenimi v Direktivi 94/19/ES. Taka sredstva zato niso upravičena do povračila v skladu s to direktivo. Zato je mogoče razlikovati med funkcionalno opredelitvijo upravičenih vlog v skladu z Direktivo 94/19/ES, ki temelji na členu 1(1), ki se uporablja v skladu s členom 2, in tehnično opredelitvijo, ki vključuje tudi vloge, ki niso krite z jamstvenimi sistemi, določenimi v Direktivi 94/19/ES, in torej niso upravičene do povračila. Naloga nacionalnega sodišča je, da ugotovi, ali se v obravnavanem primeru po nacionalnem pravu uporabi tehnična ali funkcionalna opredelitev vloge.
SL Uradni list Evropske unije C 148/3

SODBA SODIŠČA

z dne 10. decembra 2010

v zadevi E-8/10

Nadzorni organ Efte proti Republiki Islandiji

(Neizpolnitev obveznosti s strani pogodbenice – Direktiva 2005/36/ES o priznavanju poklicnih kvalifikacij)

(2011/C 148/03)

V zadevi E-8/10 – Nadzorni organ Efte proti Republiki Islandiji – ZAHTEVEK za izjavo, da Republika Islandija s tem, da v predpisanem roku ni sprejela ali Nadzornega organa Efte obvestila o sprejetju vseh potrebnih ukrepov za prenos akta, navedenega v točki 1 Priloge VII k Sporazumu EGP (Direktiva 2005/36/ES Evropskega parlamenta in Sveta z dne 7. septembra 2005 o priznavanju poklicnih kvalifikacij), kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 63(1) Direktive in členom 7 Sporazuma EGP, je Sodišče v sestavi: Carl Baudenbacher, predsednik, Thorgeir Örlygsson in Henrik Bull (poročevalec), sodnika, dne 10. decembra 2010 izdalo sodbo, katere izrek se glasi:

Sodišče:

1. ugotavlja, da Republika Islandija s tem, da v predpisanem roku ni sprejela vseh potrebnih ukrepov za prenos akta, navedenega v točki 1 Priloge VII k Sporazumu EGP (Direktiva Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij), kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti iz člena 63(1) Direktive in člena 7 Sporazuma EGP.
3.

Družba Posten Norge AS nosi svoje stroške ter plača 75 % stroškov Nadzornega organa Efte in stroške podjetij Schenker North AB, Schenker Privpak AB in Schenker Privpak AS.
SL Uradni list Evropske unije C 239/21

SODBA SODIŠČA

z dne 7. maja 2008

v zadevi E-7/07

Seabrokers AS in norveška država, ki jo zastopa Skattedirektoratet (Davčni direktorat)

(Pravica do ustanavljanja – Sporazum o izogibanju dvojnemu obdavčenju – Izračun največjega možnega odbitka od davka, plačanega v drugi državi EGP – Obresti dolga in transferji sredstev znotraj skupine podjetij)

(2008/C 239/10)

V zadevi E-7/07 med Seabrokers AS in norveško državo, ki jo zastopa Skattedirektoratet (Davčni direktorat) – Zahteva Sodišču s strani Stavanger tingrett (Okrožno sodišče Stavanger) glede razlage člena 4 Sporazuma EGP o prepovedi vsakršne diskriminacije glede na državljanstvo, člena 31 Sporazuma EGP o pravici do ustanavljanja in člena 40 Sporazuma EGP o prostem pretoku kapitala v EGP – je Sodišče v sestavi Thorgeir Örlygsson, sodnik poročevalec, Carl Baudenbacher, predsednik, in Henrik Bull, sodnik, 7. maja 2008 izreklo sodbo, katere operativni del se glasi:

1. Država EGP, ki pri uporabi načela neto obdavčitve dohodka delež stroškov iz naslova obresti dolga podjetja pripiše dohodku, ustvarjenem prek njegove podružnice v drugi državi EGP, ko izračunava največji možni odbitek od davka, plačanega v zadevni državi, omejuje pravico do ustanavljanja v smislu člena 31 Sporazuma EGP, če se stroški lahko povežejo s poslovanjem podjetja v prejšnji državi.
SL Uradni list Evropske unije C 253/6

SESTAVA SODIŠČA EFTA

(2005/C 253/07)

Imenovanje sodnega tajnika Sodišča EFTA

G. Henning Harborg je bil imenovan za sodnega tajnika Sodišča EFTA na podlagi člena 9 Protokola 5 Sporazuma o ustanovitvi Nadzornega organa EFTA in Sodišča za obdobje od 1. septembra 2004 do 31. avgusta 2007, da bo nasledil g. Luciena Dedichen. Na javnem zasedanju Sodišča EFTA 28. septembra 2004 je g. Henning Harborg prisegel, kot je predpisano v členu 10 Protokola 5 Sporazuma o ustanovitvi Nadzornega organa EFTA in Sodišča.